ОСНОВНО УЧИЛИЩЕ „ХРИСТО СМИРНЕНСКИ”

с. Радиево 6427; ул.”Партизанска” № 31 ; E-mail: [info-2602024@edu.mon.bg](mailto:info-2602024@edu.mon.bg)

**Утвърждавам:/П/**

**Директор: (Десислава Джангозова)**

П Р А В И Л Н И К

ЗА ДЕЙНОСТТА НА

ОУ ”ХРИСТО СМИРНЕНСКИ”

**ЗА УЧЕБНАТА 2023/2024 ГОДИНА**

Настоящият Правилник е разработен в изпълнение на чл. 28, ал. 1, т. 2 от ЗПУО и подлежи на промяна съобразно промените в нормативните документи

**Приет с решение на ПС Протокол № 14 от 12. 09. 2023 г.**

**Утвърден със заповед № 386 / 14. 09. 2023г. на директора**

**I. ОБЩИ ПОЛОЖЕНИЯ**

Настоящият правилник определя организацията и реда за провеждане на процеса на обучение и възпитание в ОУ „Христо Смирненски”, конкретизира правата и задълженията на учениците и на всички работещи в училището.

ОУ „Христо Смирненски” осъществява дейността си в съответствие със ЗПУО и този правилник.

С този правилник се определят правата и задълженията на ученици, учители и друг персонал в училище при пълно зачитане и уважение към човешката личност.

Образованието в ОУ „Христо Смирненски” се реализира в съответствие със следните принципи:

1. Следване на единната държавна образователна политика за осигуряване правото на предучилищно и училищно образование.

2. Ориентираност към интереса и мотивацията на детето/ученика.

3. Равен достъп до качествено образование и приобщаване на всяко дете/ученик.

4. Недопускане на дискриминация при провеждане на предучилищното и училищното образование.

5. Хуманизъм и толерантност.

6. Съхраняване на културното многообразие и приобщаване чрез българския език.

7. Прозрачност в управлението.

**II. ОРГАНИЗАЦИЯ НА УЧИЛИЩНОТО ОБРАЗОВАНИЕ**

1.Училищната подготовка на учениците се осъществява съгласно учебен план и учебни програми, утвърдени от МОН и предложени за избор от ПС.

През настоящата учебна година обучението на учениците се осъществява по нов учебен план за I клас и V клас.

Дейности Занимания по интереси се осъществяват съгласно анкетното проучване, желанията на учениците и възможностите, които предоставя училището

2. Училищната подготовка е съвкупност от компетентности - знания, умения и отношения, и се организира в дневна форма на обучение и целодневна организация: учебните часове от седмичното разписание се провеждат в самостоятелен блок до обяд, а дейностите по самоподготовка, организиран отдих и физическа активност и заниманията по интереси – след обяд.

3. Обучението в ОУ „Христо Смирненски” е за придобиване на основно образование и се осъществява на два етапа - начален и прогимназиален.

- Началният етап е от I до IV клас включително.

- Прогимназиалният етап е от V до VII клас включително

4. ОУ „Христо Смирненски“ е средищно, на учениците до 16-годишна възраст в населено място, в което няма съответно училище, е осигурен безплатен транспорт и безплатно хранене.

5. В I клас постъпват деца на 7 или 6 години, навършени в съответната календарна година, завършили ПГ.

Деца, навършили 6 години, могат да постъпят, в случаите когато са задължително подлежащи на училищно образование и не са били обхванати.

6. На учениците, завършили VII клас, училището издава свидетелство за основно образование.

7. Ученици, които се обучават в дневна и в самостоятелна форма на обучение, могат да променят формата на обучението си в началото на учебната година. Промяната на формата на обучение се допуска и по време на учебните занятия, когато се преминава от дневна в самостоятелна форма на обучение по реда на ЗПУО.

За промяна на формата на обучение директорът на училището издава заповед.

8. Училището може да организира сборни групи за Занимания по интереси, свързани с развитието на интересите, способностите и потребностите на учениците в областта на спорта, науката, техниката, технологиите, изкуствата и отдиха. Групите могат да се формират от ученици от различни класове.

**III. ФОРМИ НА ОБУЧЕНИЕ**

1. Дневна форма на обучение – се организира за паралелки или групи в учебни часове през учебния ден и включва обучението на учениците по учебни предмети и модули. В дневната форма на обучение се включват и дейностите по целодневна организация на учебния ден, спортните и часа на класа.

2. Самостоятелната форма на обучение - включва самостоятелна подготовка и изпити за определяне на годишни оценки по учебните предмети от училищния учебен план. Самостоятелната форма на обучение се организира за лица, навършили 16-годишна възраст или за ученици в задължителната училищна възраст, които по здравословни причини, удостоверени с медицински документ, издаден от съответната експертна лекарска комисия, определена в Закона за здравето, не могат да се обучават в дневна форма на обучение, както и за ученици с изявени дарби в задължителна училищна възраст. Ученици в задължителна училищна възраст също могат да се обучават в самостоятелна форма по желание на родителя или ученика, но само след решение на експертна комисия, създадена към РУО. Самостоятелна форма на обучение не може да се организира за ученици по чл. 49, ал. 2, т. 1 от ЗПУО. Заявленията за записване в самостоятелна форма на обучение /за навършилите 16 години/ се подават до 15 септември за учебната година или до преди 20 дни от началото на изпитна сесия . Към заявлението се прилага документ за завършен клас /ако не е учил в ОУ „Христо Смирненски”/. Определянето на годишните оценки става чрез провеждане на три изпитни сесии:

- януарска – от 01. 01. до 31.01. - редовна сесия;

- юнска – от 01.06. до 30. 06. – първа поправителна сесия;

- септемврийска – 01. 09. до 14.09. – втора поправителна сесия.

Условията и редът за организиране и провеждане на изпитите се определят със заповед на директора на училището.

3. Индивидуална форма на обучение - Индивидуалната форма на обучение включва индивидуални учебни часове и текущо оценяване или изпити за определяне на срочна или годишна оценка, определени от ДОС за оценяването на резултатите от обучението на учениците. Индивидуалната форма на обучение се организира за ученици, които по здравословни причини, удостоверени с медицински документ, издаден от съответната експертна лекарска комисия, не могат да се обучават в присъствена форма за повече от 30 последователни учебни дни или за ученици с изявени дарби, както и за ученици, които по семейни причини желаят да завършат в други срокове обучението си за един или повече класове. В индивидуална форма на обучение могат се включват и ученици със СОП при условията на чл. 107, ал. 2, т.1 от ЗПУО, както и ученици в случаите по чл. 107, ал.2, т. 1-4 от ЗПУО.

Директорът на училището изготвя и утвърждава индивидуален учебен план, разработен по чл. 95 от ЗПУО и държавния образователен стандарт за учебния план. Индивидуалните учебни часове се провеждат в училището, освен в случаите, когато по здравословни причини ученикът не може да посещава училище, учебните часове се организират в домашни или болнични условия, а за учениците със СОП и в център за подкрепа на личностното развитие.

Знанията и уменията на учениците с изявени дарби, както и на ученици, които по семейни причини желаят да завършат в други срокове обучението си за един или повече класове, могат да се проверяват чрез изпитни сесии съгласно държавния образователен стандарт за оценяването. В останалите случаи на индивидуалната форма се осигурява текущо оценяване.

4. Комбинирана форма на обучение – Комбинираната форма на обучение включва обучение при условията и по реда на дневна форма и индивидуално обучение по един или няколко учебни предмета от училищния или индивидуалния учебен план. Комбинираната форма на обучение се организира за ученици със специални образователни потребности, за ученици с изявени дарби и за ученици в класовете от основната степен на образование, преместени в училище, в което не се изучава чуждият език, който ученикът е изучавал преди преместването си.

**IV. УЧЕБНО И НЕУЧЕБНО ВРЕМЕ**

1. Училищното образование се организира в учебни години. Учебната година включва учебни срокове, учебни седмици, учебни дни и учебни часове, както и ваканции.

Учебната година е с продължителност 12 месеца и започва на 15 септември. В случаите, когато 15 септември е почивен ден , тя започва на следващия работен ден.

2. ОБУЧЕНИЕТО В ЕЛЕКТРОННА СРЕДА СЕ ПРОВЕЖДА в платформата **Microsoft Teams**

3 . Начало на учебните часове започват в 8.00 часа.

Продължителност на учебните часове:

- подготвителен клас - 30 мин

- 1 и 2 клас – 35 минути

- 3 и 4 клас – 40 минути

- 5 до 7 клас – 40 минути.

При обучение в ЕЛЕКТРОННА СРЕДА - 30 минути

Занятията на сборните групи ЦДО са в самостоятелен блок следобед: група I и II клас, група II -IV , група V, VI ,VII клас започват съгласно дневното разписание.

4. Възпитанието, социализацията и обучението на децата от ПГ се осъществява в рамките на 6 последователни астрономически часа на ден преди обяд през учебната година.

- начален час на сутрешен прием: 7:30 – 8:15

- краен час на изпращане на децата: 12:30 – 14:00

5. Почивки между учебните часове:

I и II клас – малко междучасие 15 минути, голямо междучасие – 25 минути

III и IVклас – малко междучасие 10 минути, голямо междучасие – 20 минути

V до VII клас – малко междучасие 10 минути, голямо междучасие – 20 минути

6. Продължителност на учебните срокове и ваканции с изключение на лятната ваканция за учебната 2022 – 2023 година:

**Ваканции / с изключение на лятната /и неучебни дни за учебната 2023 – 2024 година:**

**28.10.2023 г. – 01.11.2023 г. вкл.** **–** есенна  
**23.12.2023 г. – 02.01.2024 г. вкл.** **–** коледна  
**03.02.2024 г. – 05.02.2024 г. вкл. –**междусрочна   
**30.03.2024 г. – 07.04.2024 г. вкл.** **–** пролетна за I - XI клас  
**05.04.2024 г. – 07.04.2024 г. вкл.** **–** пролетна за XII клас

**Начало на втория учебен срок на учебната 2023 – 2024 година:**

**06.02.2024 г. –** I - VII клас

**Неучебни дни**

**17.05.2024 г. –**задължителен държавен зрелостен изпит по български език и литература (ДЗИ по БЕЛ)  
**20.05.2024 г. –**втори задължителен държавен зрелостен изпит и държавен изпит за придобиване на професионална квалификация  
**19.06.2024 г. –**изпит по български език и литература от националното външно оценяване (НВО) в края на VII  
**21.06.2024 г. –**изпит по математика от националното външно оценяване в края на VII 

**Край на втория учебен срок на учебната 2023 – 2024 година:**

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
| 29.05.2024г. |  |  | – |  |  | І – III клас (14 учебни седмици) |
| 14.06.2024 г |  |  | – |  |  | IV – VІ клас (16 учебни седмици) |
|  |  |  |  |  |  |  |
| 28.06.2024 г. |  |  | – |  |  | VII клас (18 учебни седмици ) |

9. Извънкласната и извънучилищната дейност се организират през свободното от учебни часове време.

10. Училищните учебни планове се приемат с решение на Педагогическия съвет на училището, съгласуват се с Обществения съвет, утвърждават се със заповед на директора, като не могат да се променят през учебната година.

11. В случаите на извънредни и непредвидени обстоятелства Кметът на общината след уведомление до Началника на РУО Хасково може да обяви до три дни за неучебни в една учебна година за училището на територията на общината.

12. Директорът на училището след решение на Педагогическия съвет може да обяви до три учебни дни в една учебна година за неучебни, но присъствени, за което уведомява началника на РУО.

13. Неучебни са и дните, в които образователния процес в училище е временно преустановен по предписание на компетентен орган, определен с нормативен документ.

**V. ЗАВЪРШВАНЕ НА КЛАС**

1. Ученик завършва успешно клас, ако има годишни оценки най-малко „среден (3)” по всички учебни предмети, предвидени в училищния учебен план за съответния клас в задължителните и в избираемите учебни часове.

2. Ученик в начален етап на основно образование продължава обучението си в следващия клас независимо от годишните си оценки по изучаваните учебни предмети и неговата възраст е съответна за този клас или я надхвърля, но с не повече от три години.

3. Ученик, който има годишна оценка „слаб (2)” по учебен предмет полага изпит по учебен предмет по ред, определен по ДОС за оценяването на резултатите от обучението на учениците.

4. Ученик, който не се е явил или не е положил успешно изпита за промяна на оценката, повтаря класа.

5. Учениците от I до III клас, които не са усвоили компетентностите, заложени в учебната програма за съответния клас, както и учениците от IV клас, които имат годишна оценка „слаб (2)” по учебен предмет, не полагат изпити за промяна на оценката и не повтарят класа, ако възрастта им е съответната за този клас или я надхвърля, но не с повече от три години.

6. За учениците от I до IV клас, които не са усвоили компетентностите, заложени в учебната програма, задължително се организира през лятната ваканция при условия по ред, определен със заповед на директора на училището. При необходимост допълнителното обучение може да продължи и през следващата учебна година.

7. Ученик със СОП не повтаря класа.

- за обучението на ученик със СОП, който има оценка „слаб (2)” по учебен предмет, по преценка на екипа за подкрепа за личностното развитие в следващия клас може да се разработва индивидуална учебна програма по съответния учебен предмет.

- когато за ученика не е разработена ИУП по съответния предмет, по който има оценка „слаб (2)” , през следващата учебна година той полага изпит за промяна на оценка.

8. Ученик, който се обучава в самостоятелна форма, при повтарянето на класа се явява на изпити само по учебните предмети, по които има оценка „слаб (2)”.

9. На учениците, завършили обучението си в от I, II и III клас, се издава удостоверение за завършен клас.

10. Учениците завършили обучението си в IV клас, получават удостоверение за завършен начален етап на основно образование.

11. Учениците, завършили успешно VII клас , придобиват основно образование, което се удостоверява със свидетелство за основно образование.

12. Учениците със СОП, завършили обучението си в седми клас, получават удостоверение за завършен седми клас, което им дава право да продължат обучението си в осми клас и на професионално обучение.

**VI. Подкрепа на личностното развитие на децата и учениците**

1. Училището има етичен кодекс на общността, който се приема от ПС, обществения съвет.
2. Етичния кодекс се изготвя на достъпен и разбираем за учениците начин и се поставя на видно място в училището.
3. Етичният кодекс се публикува на интернет страницата на училището.
4. На учениците се предоставя подкрепа за личностно развитие, която осигурява подходяща физическа, психологическа и социална среда за развитие на способностите и уменията им.
5. Подкрепата за личностно развитие се прилага в съответствие с индивидуалните образователни потребности на всяко дете и всеки ученик.
6. Подкрепата за личностно развитие е обща и допълнителна.
   1. **Общата подкрепа за личностно развитие включва:**

-екипна работа между всички педагогически специалисти;

- допълнително обучение по учебни предмети при условията на ЗПУО;

- допълнителни консултации по учебни предмети, които се провеждат извън редовните учебни часове;

- консултации по учебни предмети;

- кариерно ориентиране на учениците;

-Занимания по интереси;

- библиотечно- информационно обслужване;

- грижа за здравето;

- поощряване с морални и материални награди;

- дейности по превенция на насилието и преодоляване на проблемно поведение;

- ранно оценяване на потребностите и превенция на обучителни затруднения;

- насочване към логопедична работа.

**6.2. Допълнителната подкрепа за личностно развитие включва:**

- работа с дете и ученик по конкретен случай;

- психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания;

- осигуряване на допълнителна архитектурна, обща и специализирана подкрепяща среда, технически средства, специализирано оборудване, дидактически материали, методика и специалисти;

- ресурсно подпомагане.

**6.3. Допълнителната подкрепа за личностно развитие се предоставя на ученици :**

- със СОП;

- в риск;

- с изявени дарби;

- с хронични заболявания.

6.4. Видът и формите на обучение, както и конкретните дейности за допълнителна подкрепа за личностното развитие се определят с план за подкрепа на детето или ученика. Планът за подкрепа на детето или ученика със СОП определя и часовете за ресурсно подпомагане.

**6.5. Допълнителната подкрепа за личностно развитие се предоставя въз основа на оценката на индивидуалните потребности, която се извършва от екипа за подкрепа за личностно развитие в училище.**

6.6. Екипът осъществява и допълнителна подкрепа за личностно развитиепри работа с дете и ученик по конкретен случай

6.7. Екипът за подкрепа за личностно развитие се създава със заповед на директора за всяко определено дете или ученик със СОП; в риск; с изявени дарби; с хронични заболявания

6. 8. Екипът за подкрепа на личностното развитие работи съвместно с родителите. В Екипа , по заявление на директора, се включват ресурсен учител, психолог и логопед от РЦПППО- гр. Хасково.

**VII. СЪДЪРЖАНИЕ НА ДОКУМЕНТИТЕ ЗА ЗАВЪРШЕН КЛАС, ЗА ЕТАП И СТЕПЕН НА ОБРАЗОВАНИЕ**

1. Удостоверение за задължително предучилищно образование – удостоверява завършено предучилищно образование и готовността за постъпване в първи клас в съответствие с очакваните резултати, определени в ДОС за предучилищно образование; препоръки за допълнителна подкрепа за личностното развитие.

2. Удостоверение за завършен клас от начален етап (първи/втори/трети) – удостоверява последен успешно завършен клас; дава право за продължаване на обучението в следващ клас.

3. Удостоверение за завършен начален етап на основно образование - удостоверява завършен начален етап; дава право за продължаване на обучението в прогимназиален етап на основно образование и съдържа резултати от обучението; резултати от национално външно оценяване (НВО); съответно ниво от НКР и от ЕКР.

4. Свидетелството за основно образование  - удостоверява завършено основно образование; дава право за продължаване на обучението в следващата степен на образование и на обучение за придобиване на професионална квалификация; съдържа: серия, номер; форма на обучение; резултати от обучението; съответно ниво от НКР и от ЕКР.

5. Удостоверение за завършен клас - удостоверява завършен клас (IV – XI) и съдържа форма на обучение; резултати от обучението.

6**. ДУБЛИКАТ на оригинал на документ по т. 1, т.2,т.3,т.4, т. 5 се издава след подадено Заявление от лицето до директора на училището с вписани причини, налагащи издаването, в 14 дневен срок.**

**VIII. ПЕДАГОГИЧЕСКИ СПЕЦИАЛИСТИ**

**Педагогическите специалисти имат следните права:**

1. Да бъдат зачитани правата и достойнството им;

2. Да определят методите и средствата за провеждане на образователния процес съобразно принципите и целите, определени в ЗПУО;

3. Да участват във формирането на политиките за развитие на училището;

4. Да получават професионална подкрепа в процеса на изпълнение на служебните си задължения.

5. Да повишават квалификацията си.

6. Да бъдат поощрявани и награждавани.

7. На педагогическите специалисти се дължи почит и уважение от учениците, родителите, административните органи и обществеността.

8. При изпълнение на служебните си задължения педагогическите специалисти имат право на представително облекло за всяка календарна година при условия и по ред, определени с наредба, издадена от министъра на образованието и науката, съгласувано с министъра на финансите. Средствата за представителното облекло се осигуряват от бюджета на училището.

9. Педагогическите специалисти, които работят в ОУ „Христо Смирненски”, имат право на възстановяване на извършените от тях разходи за транспорт от местоживеенето им до местоработата и обратно.

10. При прекратяване на трудовото правоотношение с педагогически специалисти при пенсиониране, които през последните 10 години от трудовия си стаж са заемали длъжност на педагогически специалист в държавна или общинска институция на бюджетна издръжка от системата на предучилищното и училищното образование, се изплаща по-голям размер на обезщетението по чл. 222, ал. 3 от Кодекса на труда – в размер на 10,5 брутни работни заплати.

**Педагогическите специалисти имат следните задължения:**

1. Да участват в класирането на проектите на учебници по съответния учебен предмет и при избора на учебник, по който ще се провежда обучението;

2. Да осъществяват обучение и възпитание на учениците в съответствие с ДОС;

3. Да опазват живота и здравето на учениците по време на образователния процес и на други дейности, организирани от училището;

4. Да зачитат правата и достойнството на учениците и да сътрудничат и партнират със заинтересованите страни;

5. Да получава информация от директора на училището, регионалното управление по образованието и Министерството на образованието и науката относно възможностите за поддържане и повишаване на професионалната си квалификация;

6. Да продължават образованието си и да повишават професионалната си квалификация с цел подобряване на качеството на образованието;

7. Да дават мнения и предложения за развитието на училището;

8. Да използват училищната материално-техническа база за изпълнение на служебните си задължения;

9. Да уведомява в деня на отсъствието или на следващия ден до обед директора, когато се налага да отсъства от учебни часове за осигуряване на заместник с цел недопускане на свободни часове;

10. Да участва в работата на Педагогическия съвет;

11. Да изпълнява предписанията и препоръките на органите, осъществяващи методическа дейност и контрол в системата на народната просвета;

12. Да не ползва мобилен телефон по време на учебен час;

13. Да не пуши, да не внася и да не употребява алкохол в училището, както и извън него при провеждане на дейности, в които участват ученици;

14. Да се явява на работа с облекло и във вид, които съответстват на положението му на учител и на добрите нрави; с външния си вид, с облеклото си и с поведението си да допринася за създаване и поддържане на нравствени добродетели у учениците;

15. Да не внася в училището оръжие и други предмети, които са източник на повишена опасност;

16. Да вписва в дневника ежедневно действително взетите часове и конкретната тема на урока; при неспазване на определения срок часовете се приемат за незаработени и на учителя не се начислява трудово възнаграждение за тях;

17. Да води коректно и редовно училищната документация съгласно изискванията на Министерството на образованието и науката;

18. Да води правилно електронния дневника .

19. Чрез административното ръководство да уведомява незабавно общинската служба за социално подпомагане за ученици, нуждаещи се от закрила; да уведомява директора за ученици, нуждаещи се от специална закрила;

20. Да изпълнява решенията на Педагогическия съвет и на другите органи за управление на образованието;

21. Да не отклонява ученици от учебния процес;

22. Да не прилага форми на физическо и психическо насилие върху учениците и да не накърнява личното им достойнство;

23. Да подпомага родителите, които срещат затруднения при възпитанието на децата си;

24. Да не организира и да не осъществява политическа, религиозна и противодържавна дейност с учениците и колегите си в училище;

25. В едномесечен срок от началото на всяка учебна година да подава писмена декларация пред директора на училището относно обстоятелството дали през предходната учебна година е предоставял образователни услуги срещу заплащане, както и относно липсата на конфликт на интереси.

26. Да познава и спазва Етичния кодекс на общността;

27. Учителите и ръководството на училището не отговарят за изгубени от учениците вещи;

28. Всяка учебна година до 10 септември да изготвя Тематично разпределение на учебния материал по предметите от избираемите предмети, които ще преподава, и да го представи на директора за утвърждаване;

29. Да работи за обогатяването и усъвършенстването на материално-техническата база на училището;

30. Да дава консултации в дни и часове, определени със заповед на директора;

31. Не се разрешава вземане на допълнителни часове за преподаване на учебния материал и изпитване на ученици в часове над учебните програми.

32. Учителят в ПГ проследява постиженията на детето чрез детско портфолио, което съдържа рисунки, работи на децата от началото и от края на учебното време, чрез които се проследява развитието му.

33. При преминаване към ОБУЧЕНИЕТО В ЕЛЕКТРОННА СРЕДА всеки педагогически специалист изпълнява преподавателската си норма чрез платформата **Microsoft Teams**

**IX. ДЕЖУРНИТЕ УЧИТЕЛИ**

1. Възпитават у учениците навици за ред, чистота, вежливи взаимоотношения.

2. Следят за опазване на училищната собственост.

3.Създават условия за учебен труд на ученици и учители.

4. Дежурните учители са длъжни:

- да бъдат в училище 20 минути преди часовете;

- да проверяват района си;

- да изискват спазване на реда и опазване на материалната база;

- да уведомят директора за констатирани нередности или груби нарушения на дисциплината;

- да придружават пътуващите ученици.

**X. КЛАСНИ РЪКОВОДИТЕЛИ**

1. Класният ръководител организира и провежда часа на класа, извънкласните дейности с учениците и води задължителната училищна документация за съответния клас.

2. Следи за успеха и развитието на учениците от класа в образователно-възпитателния процес, за спазването на училищната дисциплина, както и за уменията им за общуване с учениците и учителите и интегрирането им в училищната среда, като периодично и своевременно информира родителите;

3. Анализира и оценява рисковите фактори върху учениците и да предприема превантивни и корективни мерки за справяне с тях;

4. Контролира посещаемостта на учебните часове от учениците;

5. Своевременно да уведомява родителите, ако ученикът отсъства от учебни часове, както и когато спрямо него ще започне процедура за налагане на наказание или други мерки по този правилник;

6. Консултира родителите за възможностите и формите за допълнителна работа с ученика с оглед максимално развитие на заложбите му, както и за възможностите за оказване на педагогическа и психологическа подкрепа от специалист, когато това се налага;

7. Организира и провежда родителски срещи;

8. Периодично организира индивидуални срещи с учениците, организира и провежда часа на класа и работи за развитието на паралелката като общност;

9. Участва в процедурите за налагане на наказания и мерки по отношение на учениците;

10. Осъществява връзка с учителите, които преподават на класа, и периодично се информира за успеха и развитието на учениците по съответния учебен предмет, за спазване на училищната дисциплина, за уменията им за общуване и интегриране в училищната среда;

11. Осъществява постоянна връзка с останалите класни ръководители с оглед усъвършенстване и намиране на нови форми за общуване с учениците и родителите;

12. Води редовно и съхранява учебната документация на класа

13. По време на родителските срещи се обсъждат и се вземат решения по основни въпроси, свързани с развитието и възпитанието на учениците, включително с участието на специалисти.

14. Класният ръководител не може да обсъжда публично въпроси, свързани с успеха и поведението на отделните ученици.

15. На първата родителска среща за учебната година класният ръководител предоставя на родителите информация за графика на приемното време на учителите в училището.

16. За организацията и съдържанието на часа на класа класният ръководител разработва, а директорът утвърждава годишен план, съобразен с разпределението на тематичните области.

**XI. УЧИТЕЛИ В ЦДО**

1. Организира самоподготовката на учениците в групата;

2. Работи диференцирано с всеки ученик;

3. Изгражда умения и навици за самостоятелен труд;

4. Осъществява контакти с класните ръководители и останалите преподаватели, а така също и с родителите на учениците от групата;

5. Поемат от преподавателя след приключване на последен учебен час учениците от съответния клас. Придружават учениците като организират безопасни отдих и ред до започване на занятията на съответната сборна група.

5. Формира хигиенни навици у учениците;

6. Води необходимата документация и спазва указанията на МОН за организиране на работата в ЦДО.

7. Не допуска в работата си пряка и непряка дискриминация, основана на пол, народност, етническа принадлежност и религия. Лицата, съзнателно подпомогнали извършването на актове на дискриминация, носят отговорност по силата на Закона за защита срещу дискриминацията.

8. Придружава учениците при храненето им.

9. Отговаря за придружаването на пътуващите ученици.

**XII. ДЕЦА И УЧЕНИЦИ**

**Основни права и задължения**

Децата, съответно учениците имат следните права:

1. Да бъдат обучавани и възпитавани в здравословна, безопасна и сигурна среда;

2. Да бъдат зачитани като активни участници в образователния процес;

3. Да избират между учебните предмети или модули, предложени от училището за изучаване в избираемите и във факултативните учебни часове;

4. Да получават библиотечно-информационно обслужване;

5. Да получават информация относно обучението, възпитанието, правата и задълженията си;

6. Да получават обща и допълнителна подкрепа за личностно развитие;

7. Да бъдат информирани и консултирани във връзка с избора на образование и/или професия;

8. Да участват в проектни дейности;

9. Да дават мнения и предложения за училищните дейности, включително за избираемите и за факултативните учебни часове;

10. Чрез формите на ученическо самоуправление да участват в обсъждането при решаване на въпроси, засягащи училищния живот и училищната общност, в т. ч. училищния учебен план;

11. Да получават съдействие от училището и от органите на местното самоуправление при изразяване на мнението си по въпроси, които пряко ги засягат, както и при участие в живота на общността;

12. Да бъдат поощрявани с морални и материални награди.

**Учениците имат следните задължения:**

1. Да присъстват и да участват в учебните часове и занимания;

2. Да съхраняват авторитета на училището и училищната общност и да допринасят за развитие на добрите традиции;

3. Да зачитат правата, честта и достойнството на другите, както и да не прилагат физическо и психическо насилие;

4. Да се явяват в училището с облекло и във вид, които съответстват на положението им на ученици и на добрите нрави: облеклото да не е провокотивно и предизвикателно; да не се вижда бельо; да не са със силен грим; да не се демонстрира принадлежност към религия, секта и др. течения;

5. Да не участват в хазартни игри, да не употребяват тютюн и тютюневи изделия, алкохол и наркотични вещества;

6. Да не носят оръжие, както и други предмети, които са източник на повишена опасност;

7. Да не напускат часа без разрешение на учителя;

8. Да не заглушават и изхвърлят учител или съученик при обучение в електронна среда в платформата **Microsoft Teams** ;

9. Да спазват правилата за поведение в класа и в училището; да спазват нормите на поведение в училище и в обществото.;

10. Да спазват Правилника за дейността на училището;

11. Да не възпрепятстват със своето поведение и постъпки нормалното протичане на учебните часове;

12. Да не използват мобилните си телефони и други технически и електронни средства по време на учебните часове;

13. Да опазват материално- техническата база и чистотата на територията на училището; при повреда в 5-дневен срок да възстановяват щетите;

14. Да не внасят храна в класните стаи и се хранят на определените места- училищен двор, училищна трапезария, а при лоши метериологични условия – във фоаето.

15.В срок до 25. 09. да подвържат получените безплатни учебници за учебната година и да ги съхраняват в прилежен вид;

16. При изгубен, скъсан или негоден за употреба учебник ученик/родител да възстановят учебника или неговата стойност в училище.

**Неизпълнението на задълженията, предвидени в ЗПУО и в този правилник е нарушение на училищната дисциплина . На ученик се налагат санкции.**

Ученик е този, който е записан в училище за обучение за завършване на клас.

**Ученик се отписва от училището, когато:**

1. се премества в друго училище;

2. се обучава в дневна или комбинирана форма и не е посещавал училище по неуважителни причини за период, по – дълъг от два месеца;

3. се обучава в самостоятелна или индивидуална форма и не се е явил да положи съответните изпити в три поредни сесии.

**XIII. САНКЦИИ НА УЧЕНИЦИТЕ**

За неизпълнение на задълженията, определени в този правилник, в ЗПУО и в нормативните актове по неговото прилагане, след изчерпване на останалите механизми за въздействие върху вътрешната мотивация и за преодоляване на проблемното поведение на учениците може да се налагат следните санкции:

1. **забележка** -  налага се при:

- отказ на ученика да изпълнява учебните си задължения в часовете

- умишлено увреждане на училищното имущество

- употреба на алкохол и цигари в района на училището

- създаване на пречки на учителя при изпълнение на служебните му задължения

- допуснати над 5 неуважителни отсъствия;

2. **предупреждение за преместване в друго училище** – налага се при:

- поведение, с което се накърнява авторитета на преподавателя

- предизвикване на конфликти, уронващи честта и достойнството на учители и други лица в училище

- допуснати над 10 неуважителни отсъствия

3. **преместване в друго училище**- налага се при:

- изчерпване на мерките на мерките за въздействие по предходните точки

- умишлено предизвикване на ситуации, които застрашават живота на други лица в сградата и в района на училището

- за допуснати над 15 неуважителни отсъствия

4. **преместване от дневна форма в самостоятелна форма на обучение** се прилага за ученици, навършили 16-годишна възраст.

5. Когато ученикът възпрепятства провеждането на учебния процес, учителят може да го отстрани до края на учебния час.

Когато ученикът се яви в училище с облекло и вид, които са в нарушение на правилника за дейността, както и когато състоянието му не позволява да участва в учебния процес, той се отстранява от училище до отпадане на основанието за отстраняването му.

Веднага след отстраняването на ученика се предприемат дейности за мотивация и за преодоляване на проблемното поведение и се уведомява родителят.

6. За ученика с наложена санкция се осигуряват и дейности за превенция и преодоляване на проблемно поведение.

7. Мерките „отстраняване от час и от училище”, както и санкциите "предупреждение за преместване в друго училище" и "преместване в друго училище" не се налагат на учениците в класовете от началния етап.

8. Санкциите "преместване в друго училище" и "преместване от дневна форма в самостоятелна форма на обучение" се налагат за тежки или системни нарушения.

9. Санкции не се налагат на ученици, когато поведението им е резултат от увреждане или нарушение на здравето, посочено в медицински документи.

10. За едно нарушение не може да бъде наложена повече от една санкция по чл. 199, ал. 1 от ЗПУО.

11. Санкциите са срочни. Срокът на санкциите е до края на учебната година. Когато санкциите "предупреждение за преместване в друго училище", "преместване в друго училище" и "преместване от дневна форма в самостоятелна форма на обучение" са наложени до 30 учебни дни преди края на втория учебен срок, те влизат в сила от началото на следващата учебна година.

12. Санкциите "забележка" се налагат със заповед на директора по мотивирано писмено предложение на класния ръководител, а всички останали санкции – със заповед на директора по предложение на педагогическия съвет.

13. За откриване на процедура по налагане на санкциите по чл. 199, ал. 1от ЗПУО директорът задължително уведомява родителя, а в случаите "предупреждение за преместване в друго училище", "преместване в друго училище" и "преместване от дневна форма в самостоятелна форма на обучение"– и съответните териториални структури за закрила на детето.

14. В процедурата по налагане на санкция малолетният ученик се представлява от родителя си или от упълномощено от родителя лице, а непълнолетният ученик извършва всички действия лично, но със съгласието на родителите си.

15. Ученикът има право преди налагане на съответната санкция да бъде изслушан и/или писмено да обясни фактите и обстоятелствата, свързани с конкретното нарушение. Изслушването задължително се извършва в присъствието на психолог или на педагогически съветник.

16. Родителят на ученика има право да присъства на изслушването и да изрази мнение, както и да участва в процедурата по налагане на санкцията при условия и по ред, определени с държавния образователен стандарт за приобщаващото образование.

17. Заповедта за налагане на санкцията се издава в 14-дневен срок от предложението на класния ръководител. В заповедта се посочват видът на санкцията, срокът и мотивите за налагането й. Заповедта се съобщава в тридневен срок от издаването й на ученика и на родителя му, а заповедта за налагане на санкция "преместване в друго училище" – и на началника на регионалното управление на образованието. Заповедта може да се оспорва по административен ред пред органите по чл. 259, ал. 2, т. 1, 2, 3 и 5 от ЗПУО. Заповедта може да се обжалва и при условията и по реда на Административно процесуалния кодекс.

18. Наложените санкции се отразяват в ученическата книжка и в бележника за кореспонденция на ученика.

19. Ученик, на когото е наложена санкция "преместване в друго училище", продължава обучението си в другото училище при условия и по ред, определени със заповед на началника на регионалното управление на образованието.

20. При налагане на мярката по т.5 ученикът няма право да напуска територията на училището по време на отстраняването си. При изпълнението на мярката училището създава условия за работа с учениците за повишаване на мотивацията и социалните им умения за общуване.

21. Санкциите се заличават с изтичане на срока, за който са наложени, или предсрочно по реда, по който са наложени.

**XІV. УЧЕНИКЪТ** **МОЖЕ** **ДА ОТСЪСТВА ОТ УЧИЛИЩЕ ПО УВАЖИТЕЛНИ ПРИЧИНИ**

1.по медицински причини, за което представя медицински документ до 3 учебни дни след връщането си в училище, издаден от общопрактикуващ лекар или от лекар в лечебно заведение;

2. поради участие в други дейности извън процеса на училищното образование, като състезания, конкурси, олимпиади, фестивали, концерти, спектакли, изложби и други, при представяне на документ от спортния клуб, в който ученикът членува, от организаторите на дейностите, от институцията, от името на която участва в тях, и след потвърждение от родителя;

3. по семейни причини:

- до 3 учебни дни в една учебна година въз основа на мотивирано писмено заявление от родителя до класния ръководител;

- до 7 учебни дни в една учебна година с предварително разрешение на директора на училището въз основа на мотивирано писмено заявление от родителя, в което подробно се описват причините за отсъствието.

4. поради непреодолими и извънредни обстоятелства, възпрепятстващи присъствието на ученика - до 5 учебни дни в една учебна година въз основа на мотивирано заявление от родител.

Заявлението за отсъствие по семейни причини се подава преди отсъствието на ученика, а ако това е невъзможно, родителят уведомява класния ръководител в телефонен разговор или по имейл и подава заявлението до 3 учебни дни след връщането на ученика в училище. В случай, че заявлението не може да се подаде преди отсъствието на ученика, родителят уведомява за това класния ръководител в телефонен разговор или по имейл и подава заявлението до 3 учебни дни след връщането на ученика в училище. Директорът на училището въз основа на заявлението взема решение дали отсъствията на ученика са по уважителни причини.

Отсъствие на ученик

1. Отсъствие на ученик от учебен час без уважителни причини е неуважено отсъствие. Закъснение на ученика за учебен час до 20 минути се отчита като половин отсъствие, а закъснение на ученика за учебен час с повече от 20 минути - като едно отсъствие.

2. Ако ученикът отсъства от училище един учебен ден и няма данни, че е налице уважителна причина, класният ръководител е длъжен да уведоми за това родителя с писмо, по имейл или в телефонен разговор и да обсъди с него възможностите за отстраняване на причините за отсъствието.

3. Броят на отсъствията на ученика се отбелязва в дневника на паралелката. В случай на тенденциозни отсъствия задължително се информира родителя по подходящ начин.

4. Ученикът повтаря класа, когато в края на учебната година няма оформена оценка, без да са налице уважителни причини за това.

5. Броят на отсъствията по уважителна причина на учениците със специални образователни потребности не се отразява на формирането на срочна оценка.

**XV. РОДИТЕЛИ**

Сътрудничеството и взаимодействието между родителите и детската градина или училището се осъществяват чрез индивидуални консултации, родителски срещи, обучения, както и всеки път, когато конкретна ситуация или поведение на детето или ученика го прави необходимо. Средство за постоянна връзка между училището и родителя е бележникът за кореспонденция. Средство за връзка със семейството на ученика може да бъде и електронната поща на един от родителите, както и електронният дневник на паралелката.

**Родителите имат следните права:**

1. Периодично и своевременно да получават информация за успеха и развитието на децата им в образователния процес, за спазването на правилата в училището и за приобщаването им към общността;

2. Да се срещат с ръководството на училището, с класния ръководител, с учителите и с другите педагогически специалисти в определеното приемно време или в друго удобно за двете страни време;

3. Да се запознаят с училищния учебен план;

4. Да присъстват и при желание от тяхна страна да бъдат изслушвани, когато се решават въпроси, които засягат права и интереси на детето или ученика;

5. Най-малко веднъж годишно да получават информация, подкрепа и консултиране в училището по въпроси, свързани с образованието, с кариерното ориентиране и с личностното развитие на децата им;

6. Да избират и да бъдат избирани в обществения съвет на училището;

7. Да изразяват мнение и да правят предложения за развитие на училището.

**Родителите имат следните задължения:**

1. Да осигуряват редовното присъствие на детето в задължителното предучилищно образование и на ученика в училище, като уведомяват своевременно училището в случаите на отсъствие на детето или ученика;

2. Да запишат при условията на чл. 12 от ЗПУО детето в първи клас или ученика в училище в случаите на преместване в друго населено място или училище;

3. Редовно да се осведомяват за своите деца относно приобщаването им в училищната среда, успеха и развитието им в образованието и спазването на училищните правила;

4. Да спазват правилника за дейността на училището и да съдействат за спазването му от страна на детето и ученика;

5. Да участват в процеса на изграждане на навици за самоподготовка като част от изграждането на умения за учене през целия живот;

6. Да участват в присъствени и онлайн родителските срещи;

7. Да се явяват в училището след покана от учител, директор или друг педагогически специалист в подходящо за двете страни време;

8. да спазват стриктно приетите мерки и правила за организация на дейността през учебната година в условията на COVID- 19 и да съдействат за спазването им от страна на ученика;

9**. Да осигурят на ученика условия за работа в електронна среда**.

**XVІ. ОБЩЕСТВЕН СЪВЕТ**

С цел създаване на условия за активни и демократично функциониращи общности към всяка детска градина и всяко училище се създава обществен съвет.

1. Общественият съвет е орган за подпомагане на развитието на детската градина и училището и за граждански контрол на управлението им.

2. Общественият съвет се състои от нечетен брой членове и включва един представител на финансиращия орган и най-малко трима представители на родителите на деца и ученици от съответната институция. В състава на обществения съвет на училище, което извършва обучение за придобиване на професионална квалификация, се включва и представител на работодателите.

3. Представителите на родителите се излъчват от събрание на родителите, свикано от директора на детската градина и на училището. На събранието се определя броят на представителите на родителите и се избират и резервни членове на обществения съвет.

4. Представителите на работодателите се определят от областния управител по предложение на представителните организации на работодателите.

6. Членовете на обществения съвет се определят за срок не по-дълъг от три години.

7. Общественият съвет се свиква на заседание най-малко 4 пъти годишно, като задължително провежда заседание в началото на учебната година.

8. С право на съвещателен глас в работата на обществения съвет на училищата участват поне трима представители на ученическото самоуправление.

9. С право на съвещателен глас в работата на обществения съвет на училищата и детските градини участва и представител на настоятелството / при сформирано такова/.

10. В заседанията на обществения съвет могат да бъдат канени и служители на институцията, на регионалното управление на образованието, експерти, на работодателите, на синдикатите, на юридическите лица с нестопанска цел и други заинтересовани лица.

11. Директорът на училището има право да присъства на заседанията на обществения съвет и да изразява становище по разглежданите въпроси.

12. Директорът е длъжен при поискване от обществения съвет да предоставя всички сведения и документи, необходими за дейността му.

13. При необходимост директорът може да отправи искане до председателя на обществения съвет за свикването му.

14. Общественият съвет в детската градина и училището:

- одобрява стратегията за развитие на детската градина или училището и приема ежегодния отчет на директора за изпълнението й;

- участва в работата на педагогическия съвет при обсъждането на програмите по чл. 263, ал. 1, т. 8 и 9 от ЗПУО и при обсъждане на избора на ученически униформи;

- предлага политики и мерки за подобряване качеството на образователния процес въз основа на резултатите от самооценката на институцията, външното оценяване – за училищата, и инспектирането на детската градина или училището;

- дава становище за разпределението на бюджета по дейности и размера на капиталовите разходи, както и за отчета за изпълнението му – за институциите на делегиран бюджет и за частните детски градини и частните училища, които получават средства от държавния бюджет;

- съгласува предложението на директора за разпределение на средствата от установеното към края на предходната година превишение на постъпленията над плащанията по бюджета на училището или детската градина;

- съгласува училищния учебен план;

- участва с представители в комисиите за атестиране на директорите при условията и по реда на държавния образователен стандарт за статута и професионалното развитие на учителите, директорите и другите педагогически специалисти;

- съгласува избора от учителите в училището по чл. 164, ал. 2 от ЗПУО на учебниците и учебните комплекти;

- сигнализира компетентните органи, когато при осъществяване на дейността си констатира нарушения на нормативните актове;

- дава становище по училищния план-прием по чл. 143, ал. 1;

- участва в създаването и приемането на етичен кодекс на училищната общност.

15. Условията и редът за създаването, устройството и дейността на обществения съвет се уреждат с правилник, издаден от министъра на образованието

**XVІІ. План- прием . Постъпване и преместване на ученици**

1. Училищния план- прием определя за всяка предстояща учебна година броя на паралелките в I клас и V клас и броя на местата в тях.
2. Редът и условията за приемане и преместване на ученици се определят с ДОС за организация на дейностите в училищното образование- Наредба № 10 / 01. 09. 2016г
3. При преместване на ученици от I до III клас не полагат приравнителни изпити.
4. Процедурите по преместване на ученик следват сроковете, разписани в Наредба № 10 / 01. 09. 2016г организация на дейностите в училищното образование и се осъществяват по електронен път.

Настоящият правилник, който е в съответствие със ЗПУО, влиза в сила от 15.09.2023 год. и е задължителен за всички ученици, педагогически специалисти и непедагогически персонал.